Changdeokgung

Changdeokgung eller Changdeokgungpalasset er et kongelig palass i Seoul i Sør-Korea. Palasset er ett av de fem store fra Joseon-dynastiet, og ble satt opp på UNESCOs verdensarvliste i 1997.

Konstruksjonsarbeidet startet i 1405 og det stod ferdig i 1412 da hovedporten Tonwhamun stod ferdig. Kong Sejo bygde ut palassets område med vel 500 000 kvadratmeter. Under Japans invasjon 1592 ble palasset satt fyr på og ødelagt, men det ble gjenoppbygd i 1609 av Kong Seonjo og Kong Gwanghaegun. Palasset brannt ned til grunnen på nytt i 1623 på grunn av Injos politiske opprør mot Gwanghaegun. Det kongelige hoffet holdt deretter til i palasset i mer enn 300 år.

I dag omfatter palasset 13 bygninger, og i tillegg 28 paviljonger i palassets hager, som tilsammen dekker en overflate på 450 000 kvadratmeter. Her finner en blant annet Donhwa-mun fra 1412, gjenreist i 1607, med en kobberklokke som veier ni tonn, hovedsalen Injeong-jeon med mottakingsrommet Seongjeong-jeong, kongens private bolig Hijeong-dan, senere benyttet som konferansesal, boligområdet Daejo-jeon, Nakseon-jae, som tidligere var kongefamiliens bosted, og den hemmelige hagen Biwon.

Eksterne lenker 
 
  National Heritage - Changdeokgung
  UNESCO World Heritage Centre - Changdeokgung Palace Complex

Verdensarven i Sør-Korea
Byggverk i Seoul